Държавен вестник, бр. 91, 2022 г., стр. 23

БРОЙ  91	
Д Ъ Р Ж А В Е Н  В Е С Т Н И К 	
СТР.  23  
(3) За гражданин на трета страна, който 
не отговаря на условията за влизане, може да 
се извърши допълнителна справочна дейност 
в информационните масиви на МВР.
Раздел II
При излизане от страната
Чл. 32. (1) Полицейските органи на първа 
линия извършват цялостна гранична про-
верка, като приемат документа за пътуване 
от излизащия през границата гражданин на 
трета страна, при което извършват:
1. проверка на самоличността на лицето 
чрез идентификация;
2. проверка на валидността на докумен-
та – срокът му не трябва да е изтекъл;
3. проверка за наличие на признаци за 
фалшифициране или подправяне на документа;
4. проверка за спазване срока на пре­
биваване;
5. проверка в АИС ГК с цел установяване 
дали гражданинът на трета страна, пре-
возното средство и вещите, които пренася, 
представляват заплаха за обществения ред, 
вътрешната сигурност, общественото здраве 
или международните отношения на някоя от 
държавите членки;
6. полагане на изходен граничен печат в 
документа за пътуване.
(2) При излизане на гражданин на тре-
та страна с документ, различен от този, с 
който е влязъл, се извършва допълнителна 
справочна дейност за установяване на обсто-
ятелствата относно влизането му в страната 
и документа, с който е влязъл. Полицейски-
те органи изискват от лицето да представи 
удостоверение, издадено от службите за 
административен контрол на чужденците за 
новоиздаден документ.
Г л а в а  т р е т а
РЕД ЗА ПОСТАВЯНЕ НА ГРАНИЧНИ 
ПЕЧАТИ
Чл. 33. При гранична проверка на доку­
ментите за пътуване на граждани на трети 
страни се спазват следните правила за пола-
гане на гранични печати:
1. когато лицето е гражданин на държава, 
с която Република България има безвизов 
режим, или притежава виза или разрешение 
за пребиваване в държава – членка на Шен-
генското пространство, Румъния, Кипър или 
Хърватия, граничният печат се поставя на 
първата свободна страница, определена за 
това – входен печат вляво, а изходен вдясно, 
до печата за предшестващото влизане;
2. когато лицето притежава българска 
виза, независимо от нейния вид или от броя 
на разрешените влизания, граничният печат 
се поставя на страницата срещу тази, върху 
която е поставена визата, а когато тя не е 
свободна – на следващата свободна, съгласно 
правилото по т. 1;
3. при облекчен режим на гранични про-
верки пътните документи на граждани на 
трети страни се подпечатват систематично 
при влизане и излизане;
4. не се поставят гранични печати върху 
машинночитаемите зони на документите за 
пътуване и визите, както и върху страниците 
с лични данни и вътрешните форзаци.
Чл. 34. Не се поставят гранични печати в 
документите за пътуване на следните лица, 
освен в случаите по тяхна молба:
1. граждани на ЕС, страните по Спора-
зумението за Европейското икономическо 
пространство и Конфедерация Швейцария, 
както и членове на техните семейства, които 
представят карта за пребиваване, предвидена 
в Директива 2004/38/ЕО;
2. държавни глави и висши ръководни 
органи на властта и членове на техните де-
легации, за чието пристигане/заминаване е 
официално известено;
3. лица със статут на моряци – в моряшки 
паспорти, моряшки книжки, извън случаите, 
когато същите се репатрират или качват на 
борда на кораб в българско пристанище, в 
разрешителни на пилоти или удостоверения 
на членовете на екипажа на самолети, както 
и в пътните документи на екипажите на път-
ническите и товарните международни влакове;
4. граждани на Андора, Монако и Сан 
Марино;
5. граждани на държави, с които Републи-
ка България е установила режим на местен 
граничен трафик.
Чл. 35. В документите за пътуване на не-
допуснати в Република България чужденци 
се поставя входен граничен печат, който се 
зачертава с две перпендикулярни линии на 
кръст, през средата, нанесени с черно мас-
тило, и се изписва буквата, съответстваща 
на причината за отказ за влизане, съгласно 
стандартния формуляр.
Чл. 36. В случаите, когато в документ за 
пътуване на чужденец е поставен погрешно 
граничен печат, същият се анулира, като в 
горния му ляв ъгъл с черно мастило се по-
ставят две успоредни линии.
Г л а в а  ч е т в ъ р т а
РЕД ЗА ИЗВЪРШВАНЕ НА ГРАНИЧНИ 
ПРОВЕРКИ НА ПРЕВОЗНИ СРЕДСТВА
Чл. 37. Проверката на превозните сред-
ства включва визуална проверка на доку-
ментите и на превозното средство, проверка 
на документите и на превозното средство в 
автоматизираните информационни системи 
и физическа проверка.
Чл. 38. (1) При проверка на документи-
те на превозните средства полицейските